2008. aastal valmis rahvusarhiivi digitaalarhiivi tarkvara esimene osa - universaalne arhiveerimismoodul (UAM). 2009. aastal on alustatud digitaalarhiivi vastuvõtumooduli loomist ning alustatakse tehnilise teatmestu mooduli loomisega. Digitaalarhiivi tarkvara hankimiseks pikaajaliste partnerite leidmiseks läbi viidud digitaalarhiivi tarkvaramoodulite tarnimise riigihanke tulemusel sõlmiti 15.  septembril 2008 raamlepingud kolmeks aastaks AS Webmedia, AS Helmese ja AS TietoEnator Eestiga.